**NÁRODNÁ RADA SLOVENSKEJ REPUBLIKY**

**IX. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: KNR-VZD-1572/2024-4

**478a**

**I n f o r m á c i a**

**o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Zuzane DOLINKOVEJ, poverenej riadením Ministerstva zdravotníctva Slovenskej republiky** (tlač 478).

Predseda Národnej rady Slovenskej republiky svojim rozhodnutím č. 507 zo 17. septembra 2024 pridelil **návrh skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Zuzane DOLINKOVEJ, poverenej riadením Ministerstva zdravotníctva Slovenskej republiky** (tlač 478)na prerokovanie Výboru Národnej rady Slovenskej republiky pre zdravotníctvo s tým, že ako gestorský výbor podá Národnej rade Slovenskej republiky správu o výsledku prerokovania uvedeného návrhu vo výbore.

K predloženému návrhu skupiny poslancov bol Výbor Národnej rady Slovenskej republiky pre zdravotníctvo zvolaný na 24. septembra 2024.

K uvedenému termínu nebolo doručené stanovisko vlády Slovenskej republiky

k návrhu skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Zuzane DOLINKOVEJ, poverenej riadením Ministerstva zdravotníctva Slovenskej republiky (tlač 478) podľa § 109 ods.3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Výbor o návrhu skupiny poslancov (tlač 478) **nerokoval** nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

Predseda výboru poveril poslanca Národnej rady Slovenskej republiky Petra Slyška, aby predniesol na schôdzi Národnej rady Slovenskej republiky informáciu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Zuzane DOLINKOVEJ, poverenej riadením Ministerstva zdravotníctva Slovenskej republiky (tlač 478) a predkladal návrh na ďalší postup v zmysle § 80 zákona č. 350/1996 Z. z. zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Súčasne predseda výboru poveril poslancov Radomíra Šalitroša, Karola Janasa a Zdenka Svobodu za náhradníkov k predmetnému návrhu v prípade neúčasti spravodajcu.

Bratislava, 24. september 2024

**Vladimír B a l á ž, v. r.**

predseda

Výboru NR SR pre zdravotníctvo